**PREGÓN ANTROXU 2022**

**PROTO Y COLO COVID**

**-Proto**

**Qué?**

**-Colo**

**Qué?**

**-Proto**

**-Colo**

**¿Qué?(los dos)**

**Al final ¿Onde ye el pregón? ¿Dientro o fuera?**

**Nun sé, qué se yo ¿nel interior o nel exterior?**

**Ay, nun sé,**

**pues aclárate.**

**Venga salimos, que creo que al final podemos salir.**

**Xixonesas, xixoneses**

**Asturianes y asturianos**

**Antroxeres y antroxeros**

**Charangueres y Charangueros**

**¡Bones nueches Xixón!**

**Mamina, ¡cuánta xente! ¡Por fin!**

**Por fin podemos celebrar y salir de folixa,**

**Qu’otru añu como l’añu pasáu, la xente de Xixón nun lu aguanta.**

**Aprovechái qu’agora podéis salir.**

**Pero mañana nun sabemos.**

**Yo soy Proto**

**Yo soy Colo**

**Y somos la pareya de moda de la temporada 21-22,**

**Tamos en boca de toos.**

**Agora llevo mascarilla**

**Pero na calle quítesla**

**Ya ta, quitada.**

**Pero con xente, vuelves ponela.**

**-Voy consumir na terraza**

**Que non, que puedes consumir na barra**

**¿Con mascarilla?**

**Non, quítala pa consumir.**

**-Pues la quito, ya ta. Ensin mascarilla.**

**- pero si vas mexar, ponla.**

**Vale, a mexar siempre con mascarilla.**

**Pero si tas a dos metros puedes quitala.**

**Pero si mexo a dos metros déxolo too perdío.**

**Ay madre! Menudu enguedeyu. Nun hai quien s’aclare. -Asina ye imposible.**

**En resumen, que tenemos una envidia lloca a los otros protocolos, porque aguanten años en sin movese y nosotros nun paramos de cambiar.**

**A nosotros la xente pregúntanos y nun sabemos que dicir, porque nos cambién cada cinco minutos y esto ye un sin vivir.**

**Pues aclárate,**

**Aclarate tú,**

**Yo nun m’aclaro**

**Yo tampoco.**

**Tenemos que esperar**

**¿A qué?**

**A ver que dicen**

**¿Quién?**

**El boletín.**

**Aaaay**

**Ay que mareu, tamos llocos**

**Pero nun mos vamos a agobiar porque estes feches son especiales y hay que tomales con buen humor.**

**Eso, y disfrutar la folixa y de les fiestes. Que la xente ya puede salir, puede dir a cenar, dir a ver al Sporting, dir al teatru y el PROTOCOLO, o sea, NOSOTROS cada vez somos más flesibles, más abiertos, más afayadizos, más lliberales, más modernos.**

**Como tien que ser, que Xixón ye una ciudá moderna, abierta, que nun tolera les agresiones machistes, nin la homofobia, nin la transfobia, nin la LGTBIfobia, ni toa esa mierdona, que eso ye puxarra y nun lo queremos pa Xixón.**

**Estos díes son especiales, y hai que vivilos de buen rollu, que yá bastante tenemos el resto’l añu.**

**Mira qué guapos tán toos na plaza antroxaos.**

**¡A ver eses charangues! ¡ Nun se os sientee!**

**Vamoooos!!!**

**Mira pa ahí, Como cuando tas nel Molinón y meten gol!**

**A ver si animando’l Sporting espabila un poco y escala posiciones, porque me paez que lo que ta faciendo ye la desescalada.**

**DESESCALADA, mira la afición**

**Que son lo meyor del Molinón. ¡Oh! ¡Oh!**

**Que no pueden subir, oh si**

**Menudo sinvivir**

**DESESCALADA…**

**Pues agora yá vien un entrenador nuevu.**

**Pues a ver si espabilen, porque lo que ficieron últimamente, meyor, escaecelo.**

**Eso, vamos correr un tupido velo**

**Eso, eso, que corra l’aire.**

**Sí, que tien que tar too mui ventilao.**

**Abre les ventanes**

**Y tamién les puertes**

**Ai madré voi garrar la muerte col fríu que fae**

**Tán los chiquillos con mantes na escuela**

**Rediós pues equí nel balcón del ayuntamientu, tamién fae una corriente pistonuda**

**Eso ye qu’Ana tien abiertu’l despachu,**

**Pues di-y que cierre.**

**Anaaa. Anaaa.**

**Pa mí que nun tá.**

**¿Onde fue?**

**Va tar nel muro xugando al Cascayu.**

**Pues qu'aproveche a xugar que al muru-y queden dos partíos**

**Como a los toros.**

**No home non, los toros ya nun vuelven, creíen que yeran funcionarios en Xixón pero perdieron la plaza.**

**Pues meyor, porque aquello yera una sangría y yo la sangría namás que me presta de sidra.**

**Pues eso, que van reformar el muro, dicen que va a tar muy verde, y muy guapo. Que sobre too va ser pa los peatones.**

**Entos, fadrán un tunelón pa los coches por baxo**

**No home non, quita pallá Lo de los túneles nun da buen resultáu en Xixón, que pueden tar quince años como el metrotrén y quedar pa prao.**

**Y déxate que nun la vayan a liar y entovía caigan tolos edificios del muro abaxo.**

**AL COMPAS DE CHACHACA**

**QUE PUFO EL METROTRÉN**

**GASTARON UN PASTÓN**

**VETE A SABER PA QUIÉN.**

**MIRA EL MURO DE XIXÓN**

**A VER SI LO HACEN BIEN**

**QUE COMO SALGA MAL**

**VA A HABER LA DE COYER.**

**Y a ver la nueva estación de los trenes si no la lían tamien, esa que dicen que van facer en Moreda.**

**En Moreda lo que tienen que facer ye arreglar lo de la contaminación, qu’asina nun vamos quitar la mascarilla enxamás.**

**Espera, que pronto van sacar una lley nueva pa que los coches nun contaminen.**

**Ui sí, vamos dir toos en patinete.**

**En patinete en patines, corriendo, en bici, qu’en Xixón se fae munchu deporte,**

**Menuda plaga de deportistes.**

**Nun se sabe si hai más perros o xente faciendo footing.**

**Ai, Quién fuera perru, que ellos pueden tar sin mascarilla.**

**Qué gana de quitar la mascarilla, y azotala na basura pa siempre.**

**Y poder cantar nos chigres como antes, que la xente en Xixón ye muy cantarina. ¿Habralo más guapo que cantar nel chigre canciones asturianes?**

**Si hom. Cantar n’asturianu N’Eurovisión como las tanxugueiras en galego.**

**Imaxíneste, ESE XIXÓN QUE QUIERO Y QUE TANTO ADORO… Eso n’eurovisión.**

**Cuidadín col Asturianu que ta la cosa que si sí, que si non.**

**Ya podéis enseñar les canciones que sabéis a los chiquillos, porque como sigamos asina col tema l’asturianu cualquier día desaparez. COMO PABLO CASADO.**

**OFICIALIDÁ**

**TANTO TIEMPO ESPERANDO**

**TABA LLEGANDO**

**LA OFICIALIDA**

**PERO LA LLEVÓ’L VIENTU**

**EN UN MOMENTU**

**LA OFICIALIDÁ**

**OFICIALIDÁ**

**AI QUE VER ESTI BARBÓN**

**NUN SUPO XUGAR**

**Y METIERON-Y UN GOL**

**¡Como al Sporting!**

**Bueno, tiempu al tiempu, Ya verás como al final toles coses van pal so sitiu. El Sporting a primera, y les mascarilles na papelera.**

**Claro que sí. Hay que ser positivo y pensar que les coses van salir bien**

**Y nosotros a ver si nos dan ya el finiquito. Total ya casi nun facemos falta pa na.**

**Y la xente ya fai les coses bien en sin protocolos. Ye responsable.**

**Oye, y si nos dan el finiquito igual tenemos que dir ca un per un llau , como Urdangarín y la Infanta.**

**Que no. Que dicen que vuelven.**

**Pero, ¿nun ta cola otra?**

**Son como nosotros: nun s’aclaren.**

**Mira, ye que n’esta familia faen toos lo que-yos da pola gana.**

**No, home non, faen lo que-yos da la REAL gana, que pa eso son la familia REAL.**

**Ya me prestaría facer a mi lo que me diera la real gana**

**Pues aprovecha, que ye’l momentu. L’antroxu ye pa eso, pa facer lo que nos dea la real gana.**

**Vamos dexar a un llau tolos males, *ye Antroxu y hai que disfrutar, salir,baillar, fartucase, y pasalo en grande.***

**disfrutemos d’esta fiesta a to meter y demos la bienvenida al ¡ANTROXU 2022!**

**PUXA’L ANTROXU, PUXA XIXÓN, PUXA ASTURIES.**